
FORORD. 



ror første Gang fremlægges her for Offentligheden et Ar- 
bejde, hvor den færøske Kvadliteratur — Kærnen i den færøske 
Literatur — tages op til fyldigere Behandling. Hvad der tid- 
ligere har været skrevet om dette Æmne har dels kun været 
rent skematiske Oversigter, dels mindre Afhandlinger af viden- 
skabelig Art om enkelte Kvad — og dog har vi i den senere 
Tid ikke savnet grundige Kendere af den færøske Kvadliteratur 
(jeg tænker her særlig paa Mænd som: V. U. Hammershaimb, 
Svend Grundtvig, Jørgen Bloch, Aksel Olrik). Skønt den fore- 
liggende Bogs Forfatter, cand. theol. H. Thuren, fremtræder som 
en hel ny Mand paa det nævnte Felt. er han med dette første 
Arbejde straks traadt frem i forreste Række blandt de Forfattere, 
som have behandlet Færøerne og færøsk Literatur. Den klare og 
indsigtsfulde Tilrettelæggelse af det i stærkt sammentrængt Form 
behandlede store Stof viser tydeligere end alt andet, at han til 
Fuldkommenhed er trængt ind i sit Æmne. Med Hensyn til Kvade- 
nes forskelligaitede Oprindelse og deres Tilblivelsestid fremsættes 
her de vigtigste af de naaede faste Resultater. Der kunde i 
et kortfattet og sammentrængt Arbejde som dette ikke være 
Tale om at gennemgaa nogen større Mængde Kvad enkeltvis, 
og det er derfor kun de mere fremtrædende og karakteristiske 
blandt disse, som findes behandlede — opstillede som Repræ- 
sentanter for de forskellige Kvadgrupper. 

Haand i Haand med Undersøgelsen af selve Kvadene gaar 
Undei-søgelsen af den til disse knyttede middelalderlige Kæde- 
dans og dens Historie samt af Musiken, det vil sige: Kvad- 
melodieme; ti disse tre Faktorer samvirke saa nøje, at en Be- 
handling af den enkelte Faktor uden Hensyntagen til de andre 
let vilde føre til Ensidighed. 

Færøerne synes at være det eneste Sted, hvor den i Middel- 
alderen saa udbredte, af Folkevisesang ledsagede. Kædedans 
endnu er spillevende i en oprindelig Skikkelse. 

Og hvad de færøske Kvadmelodier angaar, som indeholdes i 
denne Bogs Musikbilag, maa det fremhæves, at det er første 
Gang, disse fremstilles i ren og ægte Form, netop som de 
kvædes til Dansen, uden al Udpjoitning og Modernisering og 
med fuldstændig Bibeholdelse af Dansetakten. 

Hermed være dette Arbejde paa det bedste anbefalet til 
alle Venner af færøsk Literatur og Musik. 

Jaioh Jakobsen. 

I. 
Dans m Færøerne. 



DANSKN er Færingernes bedste, ja næsten deres eneste For- 
lystelse. Vel har Skakspillet været dyrket deroppe paa 
de fjæme Øer i mange Generationer, og det hænder ogsaa 
af og til, at Bygdens unge Mænd arrangerer Boldlege eller 
Brydekampe, men disse Fornøjelser spiller langtfra den Rolle 
som Nationaldansen, hvori alle deltager lige fra Oldingen 
til Barnet. 

Paa Aarets Søn- og Helligdage, ved Bryllupper og lig- 
nende festlige Lejligheder, men især i de mørke Vinteraftener 
gaar Dansen livligt i de trange Stuer. Naar Sommertiden er 
forbi og Vejrliget hindrer Arbejdet i fri Luft, henvises 
Færingen til at holde sig inden Døre, hvor der er Arbejde 
nok for Mand og Kvinde: Ulden skal sorteres og der maa 
bødes paa Fiskeredskaberne. Men dette stillesiddende Liv 
er stik mod Færingens Natur. Han trænger til at faa rørt 
sine Lemmer, hvad han om Sommeren har rig Anledning 
til under Arbejdet i Lidmark og Udmark, paa Havet eller i 
Fuglefjældet. Det er da Dansen, der i Vintertiden skaffer 
ham den Motion, han behøver, og med hvilken Energi danses 
der — mange Timer, undertiden Dage! 

Den færøske Nationaldans danses i Kæde. Deltagerne 
tager hinanden i Hænderne og danner en Rundkreds, Mænd 

og Kvinder, unge og gamle i tilfældig Orden. Er Ringen 
for stor til Stuen, bøjes en eller flere af Siderne indad, saa 
at den hyppig faar en højst uregelmæssig Form. Dansetrinene 
frembyder ingen Vanskeligheder: venstre Fod gør et Skridt 
fremad, den højre Fod føres frem mod venstre; venstre Fod 
føres atter et Skridt fremad, højre nærmes til venste; endelig 
træder højre Fod et Skridt til Siden eller tilbage, og venstre 
føres hen til højre, hvorpaa Trinene gjentages forfra. Disse 
seks Trin anvendes altid, kun nu og da ændrede af mere 
letbenede Personer, der pynter paa dem ved at springe i 
Vejret en Gang imellem. 

Instrumentalmusik bruges ikke og har aldrig været be- 
nyttet til Akkompagnement. De dansende synger nationale 
Kvad eller danske Folkeviser, og da disse Sange selvfølgelig 
har forskelligt Tempo, maa Dansen snart blive hurtigere, 
snart langsommere. Tillige skifter Hændernes Stilling; til mere 
adstadige Kvad holdes de ofte parallelt med Hofterne, til de 
livlige i Højde med Skuldrene, og Armene bevæges under- 
tiden frem og tilbage med smaa energiske Ryk. Færingerne 
søger nemlig gennem deres Bevægelser og Mimik saavidt 
muligt at udtrykke de Stemninger, Kvadet hensætter dem 
i. Danser de for Eksempel efter Regner Lodbrogs Dødssang 
^Vi hugged med Kaarde«, træder de haardt i Gulvet, knuger 
hinandens Hænder og gestikulerer ivrigt, medens de bevæger 
sig sindigt og stille under Afsjmgelsen af en Vise som 
»Dronning Dagmars Død«. 

Under Dansen viser alle stor Interesse for, hvad der 
berettes i Visen, som tidligere blev foredraget af en enkelt, 
medens de øvrige istemmede Omkvædet. Snart var en, snart 
en anden, Forsanger, et Hverv, der altid blev meget efter- 
tragtet. Naar et Kvad var sunget til Ende, hændte det ikke 
sjældent, at et Par af Deltagerne øjeblikkelig tog fat igen, 
hver paa sin Dansevise, og det viste sig da snart, hvilken 
af de to konkurrerende Sangere, der vandt størst Tilslutning. 
Mødte en Færing med en interessant Nyhed i Dansestuen, 
skulde han nok sørge for at beholde Eneretten til den, idet 
han foredrog den saa sjældent, at ingen af de tilstedeværende 
kunde faa Lejlighed til at lære Texten. I det hele taget 
har man i ældre Tid søgt at bringe saa stor Afveksling som 

mulig ind i Danselystigheden. I enkelte Bygder var det 
endog Skik ikke at synge en Vise mere end een Gang om 
Aaret. Hvilket har været let at praktisere, da Kvadenes 
Tal er legio. 

Undertiden danser Færingerne paa samme Plet, mens 
Verset synges, men bevæger sig fremad under Omkvædet. 
Muligvis er denne Form for Dansen, der lader Forsangerens 
Soloforedrag komme til sin E-et, den oprindeligste. Danserne 
kan, naar de er i mindre stærk Bevægelse, henvende deres 
Opmærksomhed paa Visens Indhold, medens de under Af- 
syngelsen af det velkendte, ofte lange. Omkvæd faa deres 
Danselyst tilfredsstillet. — 

Visernes Omkvæd beskæftiger sig, som rimeligt er, meget 
hyppig med Dansen. Færingens lidenskabelige Hang til 
denne Forlystelse omtales blandt andet i et Omkvæd som: 
»Orlov ombede vi ærlige Mænd; Dans vil vi fremme; end 
er Dagen ikke kommen«. I »Bnisa Jøkil« hedder det: »her 
er godt at danse«, med den Begrundelse at »Stuen er ny, 
Stolper er af Staal gjorte og Taget er af Bly«. Et solidt 
Gulv er nemlig en nødvendig Ting, da der trædes haardt 
i Gulvet. »Træd fast paa vor Gulv, spar ej paa vor Sko!« 
siges der i Oluva Kvad, og der tales i »Edlindur bondi« om 
»Dundren og Dans i Hal«. 

En mere stilfærdig Dans nævnes dog ogsaa, saaledes i 
»Sigmundkvadet«: »Norges Mænd, danser vel og i Fred, 
opstiller eder alle, Norges Mænd«, en Strofe, der synes at 
henpege paa en Dans af Mænd alene ; en Kæde af Kvinder 
har næppe heller været ukendt, da Omkvædene undertiden 
bruger Udtrykket »Jomfrudans«. Og at Dansen »trædes«, 
pointeres ikke sjældent, f. Eks. i »Asmundur ASalsson« : 
»Ingen træder Dansen under Mulde«, i »Fnigvin Margreta«, 
»Træder nu Dansen saa let«, og i Hr. Peters Vise: »Saa 
herligt og saa vél de traadte«. 

Oftest synges nuomstunder saavel selve Visen som Om- 
kvædet af alle de dansende, der anføres af en Forsanger. 
Nogen egentlig Ørenlyst er Færingernes Sang ikke altid, 
idet ogsaa de, der mangler Stemme, synge med. 

Den ældste trykte Beretning om færøsk Kredsdans, findes 
i den Beskrivelse af Færøerne, Præsten Lucas Dches udgav 

1673 under Titlen: »Færoeæ et Færoa reserata«. I Kapitlet 
om »Færøe Indbyggeris Qvaliteter« skriver han følgende: 
»De er icke genedige til megen unyttig Tidsfordrif eller 
forfængelig Lystighed, men mest fortyste sig med Salmer at 
sjunge Dagen igiennem, men ellers udi deres Brøllupper og 
udi Juledagene forlyste de sig med nogen enfoldig Dantz, 
udi en Kreds, havende hinanden fat omHaanden og sjungende 
nogle gamle Kæmpe- Viser. Men forargelige Lege paa de 
Tider at øfve vide de intet af«. 

De samme Lovord kan udtales den Dag i Dag. Medens 
al Dans afskaffedes paa Island i 18de Aarhundrede, fordi den 
medførte saa mange Udskejelser, har der altid raadet en 
uskyldig barnlig Stemning ved de færøske Sammenkomster, 
og den enkle Runddans, hvori enhver kan tage Del, uden 
Hensyn til Alder, Køn eller Stand, har aldrig givet Anledning 
til upassende Optrin. 

Mellem Jul og Faste falder den egentlige Dansetid, der 
forhen altid afsluttedes med Afsyngelsen af Oluvakvadet, 
hvis vedmodigt klingende Omkvæd: »Gud maa raade, hvor 
vi drikke næste Jul« henledte Tanken paa den glade Tids 
Ophør. Tillige kunde Skildringen af den ulykkelige Dronning 
Oluvas Troskab mod sin Ægtefælle være en passende For- 
maning til dem, der var blevne forlovede i Dansetiden. 

De fleste Forlovelser indtræffer nemlig i dette Tidsrum, 
og saa intime Affærer som Frieri afgjøres under selve Dansen. 
Har en ung Mand i længere Tid gaaet paa Frierfødder og 
ønsker et bestemt Svar, stiller han sig gentagne Gange ved 
den udkaaredes Side i Kæden. Modtager hun da hans Haand, 
kan han tage det for et Ja, fjerner hun sig til en anden 
Plads i Kredsen, har han afgjort faaet en Kurv. 

Ved Bryllupper spiller Dansen en meget væsentlig Rolle 
og Præsten i Ornat deltager ikke sjældent, i ethvert Fald i 
de tre første Danse, der rigtignok ogsaa er saare adstadige 
og udføres til Sange, der tildels har religiøst Indhold. 

Pastor J. Landt har i sin Beskrivelse over Færøerne, 
der udkom for c. 100 Aar siden, en karakteristisk Skildring 
af et færøsk Bryllup, en Skildring, der i Hovedtrækkene 
stemmer med Forholdene nuomstunder og giver et klart 
Vidnesbyrd om Færingernes enestaaende Danselyst. 

Efter Vielsen, fortæller Landt, samles Deltagerne til et 
rigeligt Maaltid, hvis Spiseseddel refereres detailleret. »Naar 
Maaltidet er overstanden og et Takkevers er afsjungen, gøres 
Stuen ryddelig til Dans. Brudeparret og alle Bryllups- 
gæsterne danner en Kæde og Haand i Haand danse regel- 
mæssig til venstre Side efter et Par aandelige Brudeviser, 
som afsynges af hele den dansende Forsamling.« De tre 
Viser, som fra gammel Tid hører med til ethvert Bryllup, 
er: Isaks visen (I ærlige Brudefolk, giver paa Agt), Susannes 
Vise (Hører til, i Piger og Kvinder, som leve i Ægtestand) 
og endelig »Kong Hans' Bryllup« (Konning Hans han sidder 
paa København) eller Visen om Dronning Dagmar og Junker 
Strange. Nar der er danset noget ud paa Aftenen, følges 
Brudeparret til Sengs af hele Selskabet og man synger et 
Par Salmer i Brudekamret. Gæsterne fortsætter kort efter 
med Dansen, ofte til den lyse Morgen, da Brudeparret skal 
modtage Gaverne paa Sengen, hvorfor Brudgommen kvitterer 
med Udskænkning af et Glas Brændevin til hver Gæst. Hele 
den følgende Dag og næste Nat fortsættes med Spisning, Sang 
og Dans, og, Hgesom Debes, roser Landt Færingerne for 
deres Maadehold, idet han bemærker: >0g i al saadan Glæd- 
skab er det dog saare sjældent, at nogen findes overvældet 
af for megen Drik.« 

I en Artikel om færøske Brj^Uupsskikke, som findes i 
Nyerups danske Eejseiagttagelse (Kbh. 1819.) supplerer Pa- 
stor Lynghye den foregaaende Beskrivelse med et Par karak- 
teristiske Træk vedrørende Dansen. Han fortæller om, hvor- 
dan Køgemesteren maner Brudeparret til Sengs ved at slaa 
tre Slag paa Dørbjælken. Nu danser Bruden og hendes 
Veninder en Runddans til en Sang med følgende Indled- 
ningsstrofe: ti Kvinder, det er Eder sagt, I skal jer Mænd 
adlyde«. Naar saa Bruden er bragt til Sengs, danser Mæn- 
dene en adstadig Dans med Brudgommen og synger; >I 
Dannemænd, enhver for sig, som ejer Ægtemage, se til, at 
I lemfældelig Husholdsningsaaget drage.« løvrigt svarer 
Lyngbyes Beskrivelse aldeles til Landts. 

Som før omtalt, gaar Dansen livligst om Vinteren, men 
ogsaa til andre Tider af Aaret dyrker Færingerne deres Ynd- 
lingsfomøjelse. Naar blot en Snes Færinger ere samlede, 

falder det saa naturligt at slutte Dausekæden, selv om 
man befinder sig under aaben Himmel. Nationaldansen er 
i det hele taget saa fastgroet hos Færingerne, at den sikkert, 

— trods den moderne Kultur, der nu trænger ind over Øerne 

— har en lang Levetid for sig. 

I »Geschichte des Tanzes in Deutschland« nævner Bøhme 
Færingernes Kæde under Omtalen af Germanernes ældste 
Danse. Bøhme synes imidlertid kun at have et meget flygtigt 
Kendskab til den færøske Dans, og anfører ikke Skygge af 
Bevis for, at denne skulde være opstaaet i Oldtiden. Langt 
rimeligere er det at sætte den i Forbindelse med de middel- 
alderlige Kædedanse, der i 13 — 14. Aarhundrede kendtes næ- 
sten hele Eropa over. 

I Trubadurtiden var den saakaldte »C'aroie« almindelig 
i Frankrig. De dansende tog hinanden i Hænderne, saa at 
de dannede en Kæde, der enten kunde være sluttet eller 
aaben. I Begyndelsen synes Carolen udelukkende at have 
været udført af unge Kvinder, medens Mændene stod udenfor 
og saa til, men allerede saa tidligt som i Ilte Aarhundrede 
hører vi om, at Mænd dansede med. Til Dansen blev der 
afsunget Sange med Omkvæd (Caroles, chansons de carole) 

— i Frankrig mest lyriske — og der berettes om, at en en- 
kelt i Kredsen sang for, medens Resten »svarede« o: sang 
Omkvædet. Undertiden var der tillige Instrumentalledsagelse, 
men lige saa hyppig traadtes Dansen til Sang alene. Dansen 
blev nemlig traadt i Modsætning til den livlige »espringale«. 

De dansende bevægede sig fra venstre til højre. Den 
bekendte middelalderlige Prædikant Jakob fra Vitry, der i det 
hele taget har et skævt Øje til Dansen og sammenligner den 
Dame, der synger for, med Klokkekoen i Hjorden, karakte- 
riserer saaledes Kædedansen som en Cirkel, hvis Centrum 
er selve Djævlen, og som drejer sig til venstre, fordi alle 
Deltagerne danser mod den evige Død. 

Alt tyder paa, at Kædedansen har udbredt sig med 
rivende Fart over Evropa. I Tyskland, hvor den dansedes 
af Minnnesangerne, kaldtes den »Tanz« i Modsætning til 
den lystige >Reihen«, der svarede til Franskmændenes 
»espringale«. Denne »Tanz« har ofte været yderst gravi- 

tetisk og udfortes undertitlen i et saa langsomt Tempo, at 
Fordanseren var i Stand til at bære et fyldt Vinglas paa 
Hovedet. I Reglen blev Dansen ledsaget af ^^ndefulde Ge- 
bærder, men kunde dog ogsaa give Anledning til megen 
Moro ; en Minnesanger fortæller for Eksempel om, hvorledes 
man under Dansen kan faa Lejlighed til at trykke sin Skat 
i Haanden eller træde Damen paa Kjolesømmen. 

Borgdansen trængte utvivlsomt ogsaa ned i Befolk- 
ningens lavere Lag. Minnesangerne fortæller i ethvert Fald 
om, hvorledes de af Interesse for Borgerdøttrene og Landsby- 
skønhederne var Gæster ved Folkets Gilder. Det tyske Folk 
tog nemlig ivrigt Del i Dansens Glæder i det 12te og 13de 
Aarhundrede. Man dansede, hvor Lejlighed gaves, paa 
Engen, i Stuer, i Kirkerne, trods Gejstlighedens Protest, og 
saa tidligt som i 1 4de Aarhundrede opførtes faste Dansehuse. 
I Almindelighed var det dog næppe den roligere Dans, der 
vandt mest Yndest ; de mere vilde Springdanse som Firlefei, 
Heierlei eller Stampf, som ikke altid opfyldte Velanstændig- 
hedens Krav, har aabenbart i højere Grad tiltalt det jævne Folk. 

I Danmark kendtes Kædedanseu jo ogsaa (jvf. J. Sten- 
strup: »Vore Folkeviser«). Kæden synes her tit at have 
været aaben; Forsangeren har i det mindste ikke kunnet 
været med i en lukket Kæde, naar han, som det undertiden 
hedder i Folkeviserne, holdt en Krands eller et Drikkekar 
i Haanden. 

Det ses let, at den færøske Dans paa ethvert Punkt 
minder om Carolen. Kæden, Solosangen, Omkvædet, 
Bevægelsen til venstre, de rolige Dansetrin — alt 
møder vi igen hos Færingerne, og endelig har de æld- 
ste Melodier til færøske Dansekvad en lignende Rytmik som 
den, der findes i de faa fraiAke og tyske Danseviser, som 
er bevarede fra Middelalderen. 

I vore Dage findes der hist og her Kædedanse, som 
velsagtens staar i en vis Forbindelse med de middelalderlige 

— saaledes i det vestlige Frankrig og flere Steder i Tyskland 

— men, saa vidt vides, har Dansen i sluttet Kreds intetsteds 
bevaret saa meget af sin oprindelige Skikkelse som paa 
Færøerne. 

Færøsk Kvaddigtning. 



HvAj) er det saa for Kvad, Færingen den Dag i Dag fore- 
drager som Akkompagnement til Dansen? 

Han synger om Sigurd, der dræbte Ormen Fafner, og 
paa sin vælige Granger Gråne red gennem Ilden til Bryn- 
hild; han synger om den rænkefulde Hogni (Hagen), om 
Sigurds Drab og Gudruns Hævn. Kort sagt: En stor Part 
af de Begivenheder, som fortælles i Eddaeme, i Vølsunga- 
saga og Niebelungenlied og som i vor Tid atter er frem- 
dragne gennem Richard Wagners Musikdramer, lever endnu 
i Folkemunde paa de afsides Øer. 

Andre Fortidskvad berette om Karl Magnus og hans 
Kæmper, om norske Konger og Sagahelte, og danske Skik- 
kelser som Tove og Dronning Dagmar træffer vi ogsaa i 
den færøske Digtning. Ved Siden af Sangene i Landets 
eget Sprog har den danske Folkevise fundet en Hjemstavn 
paa Færøerne, og er i de sidste Aarhundreder sungne Side 
om Side med det nationale Epos. 

Siden Middelalderens Dage har disse Kvad forplantet 
sig mundtligt fra Slægt til Slægt; de udgjorde Befolkningens 
eneste aandelige Næring, og indtil den nyere Tid bestod 
Ungdommens Undervisning udelukkende i Tilegnelsen af For- 
fædrenes gamle Sagn og Sange. Det er derfor intet Under, 

at mange Udtryk fra Kvadene har faaet en ordsproglignende 
Karakter, og at man endog nuomstunder hører Menigmand 
benytte Vendinger fra disse i daglig Tale. Som et kuriøst 
Eksempel kan nævnes, at en Kone, der vilde advare sin 
ikke helt ædruelige Mand mod Værtshuset, tog Afsked med 
ham i følgende Passus: »Rid ikke for langt ned mod Gjuka- 
gaard«. Formaningen til Sigurd, da han forlader Brynhild 
og lokkes til Gudrun. Der er i det hele taget et vist poetisk 
Sving over Færingens Tale. Et Farvel besvares ofte med 
Hilsenen: *Gud give dig bliden Bør og god Sø«. 

Færingernes store Fortidsskat er, saa at sige, først blevet 
opdaget for et Aarhundrede siden. Da en færøsk Student, 
Jens Christian Svabo 1781 — 82 foretog en Undersøgelsesrejse 
paa Færøerne, fik han Lejlighed til at samle adskillige Kvad, 
der blev omhyggeligt nedskrevne og afleverede til det kgl. 
Bibliotek, en Samling, som navnlig var af stor Betydning 
for Rasks Studier over færøsk og islandsk Sprog. Interessen 
vaktes dog først rigtig nogle Aartier senere, efter at Præsten 
H. C. Lynghye, der paa Botanikens Vegne berejste Øerne, 
havde overværet den færøske Dans og hørt de hidtil ikke 
optegnede Sange om Sigurd Fafnersbane og hans Æt. Disse 
Kvad udgav Lyngby e 1822 og de vakte umaadelig Opsigt 
ved deres Fremkomst. 

Nu blev der foretaget et større Samlerarbejde paa Fær- 
øerne, ved hvilket særlig Pastor J. H. Schrøter, Husmændene 
Hans Hansen, Fuglø, og Johannes Kletnentsen, Sandø, var 
virksomme. Den sidstnævnte afskrev en Mængde Kvad, 
der opbevares paa kgl. Bibliotek under Navnet »Sandoyarbok«, 
og endelig har Landkirurg N. Nolsø og især Provst Hammers- 
haimb for et halvt Aarhundrede siden suppleret de nævnte 
Samlinger. 

Disse spredte Optegnelser er blevet sammenføjede i det 
ypperlige haandskrevne Værk »Føroyja kvæ&i, corpus car- 
minum Færoensium«, som skyldes Sv. Grundtvig og Jørgen 
Bloch, Det interessante Arbejde — 234 Kvad og Viser med 
c. 70,000 Vers — , er nøje beskrevet af Dr. phil. Aksel Olrik 
i »Arkiv for nordisk Filologi VI 1890 S. 246*. Den, der 
ønsker at stifte nærmere Bekendtskab med Færingernes 
ejendommelige Folkepoesi, kan henvises til det Udvalg, som 

findes i følgende Bøger: H. C. Lynghye: >Færøiske Qvæder 
om Sigurd Fafnersbane og hans Æt« Randers 1822, F. U. 
Hammershaimb : »Færøske Kvæder I — TI« Kbh. 1851 — 55 og 
»Færøsk Anthologi« Kbh. 1891. Tillige har Dr. phil Jakob 
Jakobsen udgivet Dele af Karlamagnuskvadene og tre andre 
Kvad i »Arsbok Førja bokafelags« Torshavn 1900. 

Til de interessanteste og sikkert ogsaa ældste Digtninge 
hører Kvadene om Sigurd Fafnersbane. Digtningen, der 
falder i 5 Afdelinger, de saakaldte »tåttir«. er affattet i 4- 
linede Vers, som alle svnges med samme Omkvæd. 

Første »Taat« »Regin Smed« skildrer Sigurds Ungdom, 
hans Besøg hos Eegin, der istandgør Faderens itubrudte 
Sværd, hvorledes han dræber Fafner paa Gnitahede og rider 
bort paa Gråne, der er bleven belæsset med Ormens Guld. 
2den »Taat« »Ismal<, som kun staar i løs Sammenhæng med 
det foregaaende. beretter om Kæmpen Ismals Br^^llup med 
Sigurds Søster, ved hvilken Lejlighed Sigurd for første Gang 
træffer Brjmhild. I »Br\'nhilds Taat« hører man om Sigurds 
Ridt gennem Ilden til Brvnhild, hans Ægteskab med Gudrun, 
Brynhildes og Gudruns Trætte, og endelig fortælles, hvordan 
den krænkede Brynhild faar Gudruns Brødre Gunnar og 
Hogni til at snigmyrde Sigurd. I 4de »Taat« ægter Gudrun 
Kong Atle og hævner sin første Ægtefælle Sigurd ved at 
lokke sine Brødre til sig og lade dem dræbe ved et Gæste- 
bud. Og endelig sluttesmed en »Taat«, hvori Aldrian, Hognis 
Søn, hævner sin Fader paa Atle, der lukkes inde i Guld- 
bjærget. — 

Trods sin Bredde er det store episke Digt overmaade 
interessant at stifte Bekendtskab med. Der er ægte Malm 
i mange af de klangfulde Vers og Situationerne skildres ikke 
sjældent med stor dramatisk Kraft. Men nægtes kan det 
ikke, at man saavel i Sigurdkvadet som i de øvrige færøske 
Kvad i Reglen Savner en nærmere Karakteristik af de op- 
trædende Personer, der ikke sjældent er halvt overmenneske- 
lige Sagnskikkelser. 

Færingerne lægger Hovedvægten paa en livlig Skildring 
af selve Handlingen, naturligt nok, da Kvadene ikke er 
Kunstpoesi, men maa bedømmes som Danseviser. Visen 
danner Akkompagnementet til Dansen, og den ofte tyngende 

Bredde, de udtværede Detailskildringer forklares let ud fra 
Færingens Interesse for at holde Danselystigheden i Gang 
saa længe som muligt. Begrænsning er en Dyd, naar Talen 
drejer sig om Kunstdigtning; for Danseviser derimod gælder 
Reglen: jo længere, des bedre. 

Men selv om det rent episke spiller Hovedrollen, fore- 
kommer der dog af og til — især i Sigurdkvadet — enkelte 
Vers, der med faa og fint tegnede Streger belyser en Side 
af vor Helts eller Heltindes Karakter. For Eksempel viser 
et Par Vers en interessant Dobbelthed i Brynhilds Væsen: 
Hendes Ære kræver Sigurds Død, og hun udklækker selv 
Mordplanerne, men samtidig gaar hun og græder over, at 
den Mand skal dø, som hun har elsket. Og om (xudrun 
fortælles det rørende Træk, at hun viser sin inderlige Hen- 
givenhed for sin dræbte Ægtefælle ved at pleje hans Hest 
Gråne. 

Professor P. E Maller fremsætter i sin Fortale til Lyng- 
byes Udgave af Sigurdkvadet den Opfattelse, at det skulde 
være c. 1000 Aar gammelt, en Anskuelse, der gaar igen 
hos yngre Forfattere. 

Utvivlsomt har Traditionerne om Sigurdsagnet vel alle- 
rede i Ilte eller 12te Aarhundrede haft fast Fod paa Fær- 
øen^e, ligesom i de øvrige nordiske Lande, men Kvadet er 
sikkert langt yngre. 

Først og fremmest taler Sproget og Stilen mod den tid- 
lige Affattelse, idet Bogstavrim langt fra findes i den Ud- 
strækning som i Oldtidskvadene, men kun som Reminiscentser. 
Endvidere maa man have sin Opmærksomhed henvendt paa 
Omkvædet, hvis Ordlyd er følgende: 

Gråni bar gulliS af hei&i, 
brå hann sinum brandi af reiSi, 
Sjiir&ur vann af orminum, 
Gråni bar gulli& af hei&i. 

f Gråne bar Guldet af Hede ; han fSigurd) svang sit Sværd 
i Vrede. Sigurd overvandt Ormen. Gråne bar Guldet af 
Hede.) 

Omkvædet hænger saa nøje sammen med Digtets Ind- 
hold, at det aabenbart er oj)staaet samtidig med Digtet. 

Kvadet har da fra første Færd været Dansekvad og ikke 
et fortællende Digt, der siden er bleven forsynet med Ind- 
ledningsvers og Omkvæd. Hører Omkvædet oprindeligt med 
til Kvadet, kan dette i ethvert Fald først være blevet til 
efter det 13de Aarhundredes Begrundelse, da det er paa denne 
Tid, de episke Sange drages ind i Dansevisen. 

Men Digtene maa utvivlsomt sættes endnu længere ned 
i Tiden. 

Inholdet af Sigurds og Brynhilds Kvad tyder nemlig 
paa Afhængighed saavel af den nordiske Sagnkreds, som den 
foreligger i Vølsungasaga, der blev til i det 13de Aarhun- 
dredes Midte i Norge, som af den tyske Sagnkreds, der 
gennem nedertyske Sange og Sagn vandrede til Norden i 
13 — 14 Aarh. og bl. a. optoges i Didrekssaga. Disse for- 
skellige Kilder staa ikke løst sammenknyttede i de to Digte 
»Regin« og »Brynhild«, men er sammenarbejdede, saa at 
hver »Taat« danner en Enhed, og Sandsynligheden taler da for, 
at begge først er opstaaede henimod det 14de Aarhundres 
Slutning, en Opfattelse der hævdes af tyske Forskere som 
Professor Golther og Dr. Jiriczek. 

H5gnis »Taat« er næsten udelukkende baseret paa de tyske 
Sagnkredse, hvorfor det rimeligvis maa være fremkommet 
endnu senere end de førstnævnte Afdelinger af Sigurdkvadet, 
og Digtningene om Aldrian og Ismal, lige som de øvrige 
Kvad, der staa i Forbingelse med Sigurdsagnet, synes at 
støtte sig til de Æventyrberetninger, der i 14 — 15 Aarhun- 
drede oversvømmede Nordens Lande. 

Et andet Emne, der spillede en betydelig Rolle i Middel- 
alderen, er Fortællingerne om Karl den store og hans 12 
Jævninger. Denne berømte Hersker, der gennem sine Kampe 
med de hedenske Sakser kom i Forbindelse med Nordboerne, 
blev ikke længe efter sin Død en yndet Sagnhelt, om hvis 
Bedrifter der i 11 — 13de Aarh. verserede en Række æven- 
tyrlige Meddelelser. Særlig dvæler Sagnet ved den vilde 
Kamp i Roneesvalles (778) mod Saracenerne, ved hvilken 
Lejlighed de 12 Jævninger fandt Døden; blandt disse ud- 
mærkede særlig Roland sig, og denne drabelige Helt, der 
kunde spalte Klippevægge med sit Sværd og blæse saa højt 
i Luren, at Mure brast, berømmes saaledes i Kvadene, at 

han kommer til at fordunkle selve Carolus Magnus. I de 
franske Heltesange staar Roland, som bekendt, paa en frem- 
skudt Plads, men ogsaa hos Nordboerne har Fortællingerne 
om Kejser Karl og hans tolv Kæmper vundet stor Udbredelse. 

Paa Færøerne behandles Sagnene om »Karlamag^us« 
i en Række Kvad, hvoraf seks hører nøje sammen. »Geipa 
tattur« og »Runsiv als stri&« maa ubetinget regnes til de 
interessanteste; det først nævnte fortæller blandt andet om 
Karls vidunderlige Oplevelser i Konstantinopel, medens det 
andet skildrer Rolands Heltedød i Roncesvalles, og disse, 
saa vel som de øvrige »Taatter« holder sig nær op til den norske 
Karlamagnus Saga fra I3de Aarhundrede. Muligvis er Dele 
af det færøske Kvad paavirkede af et nu tabt norsk Digt, 
hvoraf der foreligger et Brudstykke om Roncesvalleskampeiu 
Omkvædet i hele Karlamagnusserien er ligesom i Sigurd- 
kvadet knyttet nær til Handlingen og lyder i Oversættelse: 
>Ride de ud af Frankland med herligt Følge i Sadel. Han 
(Roland) blæste i Hornet Olivant i Runsival«. 

Et andet, meget udbredt Kvad maa omtales i denne 
Sammenhæng, nemlig »Oluvu kvæSi« : Kong Pippings (Pipins) 
Datter, Oluva, beskyldes for Utroskab mod sin Ægtefælle 
og kastes i Orraegaarden; hendes Uskyld kommer tilsidst 
for Dagen, Bagvaskeren, den djævelske Mylint, faar sin 
retfærdige Straf, og Oluva gaar i Kloster. — 

Det ejendommelige Sagn, hvori den middelalderlige Guds- 
dom ofte fremdrages, er behandlet i en Afdeling af Karla- 
magnussagaen, den saakaldte Landres|)åttr, som den færøske 
Digtning, enkelte Vers undtagne, følger i alle Enkeltheder. 

Blandt de øvrige Viser, der behandler sydlige Middel- 
aldersagn, er der her kun Anledning til at nævne Koraids 
Kvad, der har en saa høj Alder, at Sproget ikke længer for- 
staas fuldt ud. 

Foruden disse Æmner, der bekræftigede den middel- 
alderlige Fantasi i de fleste mellem- og nordevropæiske Lande, 
har Færingerne modtaget en Mængde specielt norsk Stof. 
Undertiden er dette bearbejdet selvstændigt af Færingerne, 
men i de fleste Tilfælde har sandsynligvis norske Kvad ligget 
til Grund. Disse Kvad er da blevne hørte af Færinger, 

2 

har vundet deres Bifald og er blevne overførte paa Landets 
Sprog med særlige færøske Tilføjelser 

De laante færøske Kvad er genneragaaende længere end 
deres Forbilleder, hvad enten disse er norske, islandske eller 
danske; Situationen udpensles og der tilføjes nye Træk, naar 
Handlingen bevæger sig paa et Omraade, der i særlig Grad 
tiltaler Færingen. Det er saaledes kuriøst at se, hvorledes 
den søvante Øbeboer dvæler ved Beskrivelser af Skibsfart, 
og tillige har Færingen en Svaghed for vældige Kampe, 
hvor Heltene slaas i mange Dage og et urimeligt Antal 
Mennesker maa bide i Græsset. »Harra Pætur og Elinborg« 
og den utrykte Vise om »Pålnir Bugvasson« illustrerer træf- 
fende Færingens Forkærlighed for en vidtløftig Behandling 
af de anførte Æmner. 

Af Kvadene med norsk Stof skal her kun anføres 
i> Hermundur UUk og Margretekvadet, der giver et Støttepunkt for 
Bestemmelsen af Tidspunktet for Kvadlitteraturens Fremkomst. 

»Friigvin Margreta« er foranlediget ved en historisk 
Begivenhed (jvf. Munch: Det norske Folks Historie II S. 
195, 344). 1290 drog Kongedatteren Margrete, Erik Præste- 
haders Datter til Skotland for at giftes og blev ledsaget af 
flere Personer, bl. a. af Fru Ingebjorg Erlingsdatter. Mar- 
grete døde paa Ørkneyøeme og hendes Lig førtes til Bergen, 
hvor Kong Erik undersøgte dets Identitet og lod Prinsessen 
bisætte i Katedralkirken. Ti Aar efter ankom en tysk Kvinde 
til Bergen, der udgav sig for Margrete, som skulde være 
solgt af Fru Ingebjorg paa Rejsen til Skotland. Falskneriet 
blev imidlertid snart opdaget, den tyske Kvinde sat i Fængsel 
og siden brændt paa Nordnæs ved Bergen. Men Folket 
troede Historien om Prinsessesalget, man ansaa den falske 
Margrete for Helgeninde og valfartede til det Sted, hvor hun 
havde lidt Døden, saa at Gejstligheden allerede 1320 maatte 
udstede Forbud herimod, dog uden synderlig Virkning. 

Den færøske Vise, der skildrer Sagen ud fra den folke- 
lige Opfattelse, har et saa nøje Kendskab saa vel til Begiven- 
hederne som Skuepladsen for disse, at Prof. Gustav Storm 
sikkert har Ret, naar han hævder, at Visen stammer fra 
Samtiden eller den nærmeste Generation efter^ At et norsk 
Digt ligger til Grund for det færøske, er rimeligt, da man 

ved, at der i 16de Aarhundrede har eksisteret et saadant om 
»Maritte paa Nordnæs«. 

Visen om den ustyrlige Hermundur illi (o: den onde) 
er sikkert den samme som et norsk Kvad om denne Skik- 
kelse, idet Begivenhedernes Rækkefølge stemmer overens paa 
næsten alle afgørende Punkter, og flere Vers gaar temmelig 
ordret igen i den færøske Form. — 

En 3dje Gruppe Kvad har islandske Motiver. Island 
og Færøerne stod i et intimt Forhold i Middelalderen, da de 
meget rejsende Islændere benyttede Øerne som en Mellem- 
station paa Farten mellem deres Hjemstavn og Norge, og 
Færingerne havde saaledes rig Anledning til at stifte Be- 
kendtskab med den islandske Prosalitteratur og Poesi. Saga- 
erne har inspireret Færingen til mangt et Kvad: Motivet 
til i>Kj artans tdttur* er hentet fra »Laxdælasaga«, y^Totmann 
shald^ beretter om Tormod i »Fostbræ&rasaga«, Gunnars Kvad, 
der dog næppe staar i Forbindelse med det islandske *fom- 
kvæSi« over samme Æmne, drejer sig om Gunnar fra HliSa- 
rendi, der omtales i Njåls Saga. Stoffet til »Gdiu rinm« er 
hentet fra Hervørs og Heidreks Saga, og Kvadet om Kong Alf, 
staar i Forbindelse med Alvssaga 

Ofte er det de æventyrlige Sagaer, Færingerne har 
anvendt i deres Kvad. Det utrykte i> Seydarima* (Faarerimet) 
om den unge Tords Bryllup hos Risen, en Højtidelighed, 
der ender med en heftig Kamp, — hvoriblandt andre Norne- 
gest, en af Færingernes mest yndede Sagnfigurer, deltager — , 
holder sig nær til den fantastiske »Bår6arsaga«. Lignende 
Kampe mellem Eiser og Mennesker genfindes i Kvadene 
^Ormar Tdrohsson<(^ og ^Briisa JøkiU, åer begge er byggede 
over den islandske »Påttr Orms Storolfssonar«. I disse Kvad 
optræder Olaf Trygvason, der ligesom Olaf den hellige har 
staaet for den færøske Bevisthed som en halv mytisk Skikkelse. 

Ofte er det blot Stoffet til Viserne, der er hentet fra 
Island, men tillige har Færingerne modtaget adskillige is- 
landske Æmner i Viseform. Hertil sigter flere af Kvade- 
nes Ytringer som »Eitt er frø&i8 ur Islandi komi6«, »ein 
er riman lir Islandi komin« eller *sigst i Islandsskjaldri«. 

Blandt Laanenefra Island maa det religiøse Digt »L;6wttr« 
ikke glemmes »Ljomur« blev skrevet af den islanske Biskop 

Jon Arason, der henrettedes 1550. Uagtet Digtet er en Slags 
Trosbekendelse, har det hyppig været brugt i Dansestuen. 
Som tidligere bemærket er det jo almindeligt ved Bryllupper 
at danse til Sange, der minde stærkt om Salmer, og Legende- 
viser som Visen om ^Sanhti Niklas* eller * Rudisar insa€ 
vandt stor Yndest i tidligere Tid. — 

Da der i Middelalderen kun var ringe Forskel paa Sproget 
i de skandinaviske Lande, paa Island og Færøerne, er det 
intet Under, at en Vise let kunde blive Fælleseje Dette 
gælder f. Ex. y^Torkils Døttre* og y^HarperimeU, 

Endelig nogle Eksempler paa færøske Kvad, der har 
deres Kilde i Danmark. Færingerne kendte allerede i den 
tidligere Middelalder rigtig godt til danske Forhold — Dan- 
mark og Norge udgjorde jo eet Rige — og en Overføring 
af en dansk Vise gik meget let for sig, da Sprogene stod 
hinanden saa nær. 

Særlig har Færingen interesseret sig for den danske 
historiske Folkevise; dér foreligger saaledes Fragmenter af 
Viser om i^Valdimann og Sofia € og *Valdimann og Tova*, 
der begge er overleverede i en Sprogform, som staar den 
danske nær, og en saa yndet dansk Viseskikkelse som 
Dronning Dagmar har været meget populær paa Færøerne, 
hvor hun i Kvadet hedder »Fru Da^moy*. 

»Harra Pætur og Elinborg <i, som skal omtales i en anden 
Sammenhæng, er en udvidet Bearbejdelse af den danske 
Vise »Stolt EUensborg«, og den meget yndede »Flovin 
Bænadiktsson« stammer ogsaa fra Danmark, hvor den bærer 
Titlen »Flores og Margrete«. 

— Foruden de færøske Kvad har den danske Folkevise i 
dansk Sprogform floreret paa Færøerne og lever der endnu 
den Dag i Dag. Luc. Debes skriver 1673: »Den største Part 
kunne fast alle gamle Kæmpeviser, icke aleene af den gamle 
Kæmpe-Bog; men end ocsaa mange andre om de norske 
Kæmper som mueligt hos andre ere forglemte, oc her ere udi 
frisk Hukommelse oc bruges ideligen i deris Dantz.« 

Ved de norske Kæmper sigter Debes muligvis til de 
færøske Kvad, der jo for en stor Dels Vedkommende har 
norske Æmner, og ved Omtalen af »den gamle Kæmpe-Bog« 
til Anders Sørensen Vedels »Hundrede udvaalde danske Viser«, 

der udkom 1591. Usandsynligt er det ikke, at denne trykte 
Samling hurtig er naaet op til Færøerne, — allerede i 16de 
Aarhundrede forlenedes Handelen til Danske og fra dette 
Tidspunkt kom Færingerne til at staa i et lige saa nært 
Forhold til Danmark som til Norge. 

Peder Syvs Visebog har været og er endnu meget ud- 
bredt blandt Færingerne, der i det hele taget synge de 
danske Viser med en Text, som i Reglen stemmer vel over- 
ens med Peder Syvs. Adskillige Viser er saaledes modtagne 
gennem trykte Udgaver, men ved Siden heraf har en Del 
Viser forplantet sig gennem Tiderne ad Traditionernes Vej, 
og er vel komne til Færøerne før de trykte Udgaver. I 
»Danmarks gamle Folkeviser« tager Svend Grundtvig meget 
Hensyn til de færøske Varianter. 



Spørgsmaalet om Tidspunktet for Dansekvadets Komme 
til Fasrøernc lader sig ikke afgøre med Bestemthed. Af de 
nu existerende Kvad, gaar de ældste, — bl. a. Margrete- 
kvadet — ikke længere tilbage end tidligst til det 14de 
Aarhundredes Begyndelse, men usandsynligt er det jo ikke, 
at mange gamle Digte er gaaede tabt og at Dansekvad^ne 
allerede tidligere har vundet Indgang. Eet synes dog givet, 
nemlig at Kvadlitteraturen har naaet sit Højdepunkt i det 
14de Aarhundrede; Færingerne kommer i dette Aarhundrede 
i et nyt, intimere Forhold til Omverdenen, da Hansestæderne 
har overtaget Handelen paa Øerne, og Tyskland har saa- 
ledes rimeligvis haft en vis Indvirkning paa Færingens Valg 
af Kvadstoffet (f . Eks. Sigurdkvadet) og mulig ogsaa bidraget 
sit til Udviklingen af den færøske Musik. — 

Dansen og Dansekvadene har Færøerne sikkert faaet 
gennem Norge. Foruden Norge kan der kun være Tale om 
Island, men herfra har den færøske Dans næppe sin Op- 
rindelse. De islandske Vikivaker, der efter Biskupasaga 
og Sturlungasaga allerede fandtes paa Øen i 12te Aarhun- 
drede, synes ikke at have noget tilfælles med den færøske 
Dans. Af de faa og sparsomme Efterretninger, man har om 
disse Vikivaki, fremgaar det, at Modsætningen mellem de 
to Køn har spillet en stor Rolle i Dansen, der udførtes un- 



Digitized by 



Google 



22 

der Afsyngelsen af de saakaldte mansøngskvædi. Der maa 
vistnok adskilles mellem Vikivaki og egentlig Kædedans, 
hvortil der er afsunget Kvad som de færøske. Og det er 
vel sandsynligt, at Kædedansen omtrent samtidig er trængt 
ind paa Færøerne og Island og kommet sydfra over Norge. 

Ganske vist er adskillige færøske Kvad enten direkte 
overførte fra Island, eller behandler islandsk Stof, men det 
beviser blot, at Vexelvirkningen mellem de to Lande har 
strakt sig til at omfatte Poesien, hvilket var naturligt, efter 
at den episke Dansevise havde vundet fast Fod begge Steder. 

Den Omstændighed, at de færøske Omkvæd saavel med 
Hensyn til Form som Indhold saa paafaldende minder om 
de islandske, behøver ikke at tyde paa, at Færøerne oprindelig 
har faaet Dansekvadene fra Island. Omkvædene til de norske 
Folkeviser har nemlig ogsaa meget tilfælles med de færøske, 
og adskUle sig ligesom disse fra de danske Omkvæd dels 
ved deres Længde, dels ved hyppigere at staa i nøjere For- 
hold til Visens Indhold. Et ganske karakteristisk Eksempel 
paa Færingernes og Normændenes Forkærlighed for lange 
Omkvæd giver en Vise. der paa norsk bærer Titlen: ^Her 
Per i Eiki,« paa dansk: »Stolt Ellensborg« og i færøsk Gen- 
givelse 'iHarra Pætur og Elinborg«. Visen fortæller om, 
hvorledes Hr. Peter forlader sin Brud, (norsk : Kersti, dansk : 
Ellensborg, færøsk: Elinborg), glemmer hende i et fremmed 
Land og vil ægte en anden Elinburg er imidlertid draget 
ud for at lede efter ham, forklædt i Mandsklæder, og kommer 
til Hr. Peter, just som Brylluppet skal staa. Peter forlader 
nu strax Brudehuset og følger den kække Elinborg. Den 
færøske Vise er sikkert en noget udtæret Gengivelse af den 
danske, hvorimod det maa anses for højst tvivlsomt, om Sv. 
Grundtvig har Ret i at anse den norske Vise for en Ud- 
løber af den danske. Den norske Vise med sin sammen- 
trængte Handling gør et anderledes helstøbt Indtryk end 
den danske, hvis Afvigelser ikke tilfører Handlingen noget 
betydningsfuldt Moment. Omkvædet i den norke Vise staar 
i nøje Samklang med Visens Indhold: »Han er ikke god at 
vente, den Svend, som aldrig kommer hjem. Nu længes 
mig!« Den danske Vise har i alle Opskrifter med Undtagelse 
af een, der mangler Omkvæd, kun følgende Strofe: »Og nu 

da længes mig!* hvorimod Visen i den færøske Form igen 
faar langt Omkvæd: »Nu lyster mig i Dansen at gaa, mens 
Roser og Liljer de gro vel!« — 

En overvældende Del af de ældste færøske Kvad peger 
ikke hen paa Island, men paa Norge, et Land, Færingerne 
kom i nær Berøring med. Særlig fra Bergen blev Handelen 
stadig drevet paa Færøerne, og Bergen var i Middelalderen 
et af Knudepunkterne i Norden, hvor der modtoges mange 
Paavirkninger sydfra, navnlig fra Tyskland (Hansestæderne). 

Der er saa meget større Sandsynlighed for, at Dansen 
og Kvadene er indførte fra Norge, som Shetlandsøerne fik 
deres Dans og Dansekvad herfra. Shetlandsøerne og Fær- 
øerne maa nemlig paa de Tider regnes under eet, ikke blot 
geografisk, men ogsaa politisk, idet den norske Konge Hakon 
Hakonsen i 13de Aarkundrede gjorde de to Øgrupper til eet 
Lagdømme, det vil sige, de fik en fælles Lagmand til Over- 
hoved, og hørte efter den Tid sammen indtil Shetlandsøernes 
Pantsættelse til Skotland 1469. Den shetlandske Handel 
blev drevet over Bergen ; et af Indløbene til Bergens Havn 
bærer den Dag i Dag Navnet Hjeltefjorden (o: Shetlænder- 
fjorden), et eklatant Bevis paa, hvilken Betydning Shetlæn- 
derne har haft i denne By i fordums Tid. 

Dr. phil. J. Jakobsen oplyser i »Det norrøne Sprog paa 
Shetland« Kbh. 1897, at en lignende Dans som den færøske 
fandt Sted paa Shetlandsøerne indtil Begyndelsen af det 
18de Aarhundrede. En engelsk Rejsende Low, der i 1774 
opholdt sig paa Øerne, omtaler denne Runddans, der udførtes 
under Afsyngelsen af gamle Kvad ligesom paa Færøerne, og 
disse Kvad, om hvilke vi kun har sparsomme Efterretninger, 
da de er forsvundne efter Dansens Ophør, stammede fra den tid- 
ligere Middelalder og havde norske Æmner. Saaledes skriver 
Low: >De fleste af deres Sagn og Fortællinger angaar Norges 
Historie; det øvrige Evropa kender de saa godt som kun af 
Navn, hvad der foregaar i Norge, kender de som deres Fader- 
vor.« Især har, som Robert Sibbald meddeler for et Par Hun- 
drede Aar siden. Hellig Olaf optraadt i Shetlændernes Sagn og 
Kvad ; ogsaa paa Færøerne indtog denne Helt en fremskudt 
Plads i Folkets Bevidsthed, og Sporene af Hellig Olaf-Dyr- 
kelsen er ikke udslettede endnu, idet Olaidagen — der forlængst 

er afskaffet i Norge — regnes for Færingernes største Festdag. 

Det eneste bevarede, først for nylig udgivne, Shetlands- 
kvad, der bærer Titlen »Foulavisen« eller »Hildinakvadet« 
beskæftiger sig med Æmner, der hænger sammen med det 
tyske Gudrunkvad og er behandlet i Norge i Snorres Edda. 
Som man kunde vente, stemmer Kvadet vel overens med 
den norske Tradition. 

Det maa saaledes anses for givet, at Dansen og Danse- 
kvadene er komne til Færøerne over Norge, og 
hvad Tidspunktet angaar har man afgjort haft 
Kvad idet 14de Aarhundredes Begyndelse, medens 
det maa staa hen, om Dansen allerede tidligere er 
naaet derop. 



Til Slut en Omtale af den færøske Skæmtedigtning. 

Foruden de mere alvorlige Kvad eier Færingerne en 
Række Spotteviser, der for det meste er af rent lokalt Ind- 
hold. Færingen har af Naturen en hel Del Humor og mang- 
ler ingenlunde satirisk Evne. Det hænder ofte, naar en 
eller anden har gjort sig særlig latterlig, at en Færing føler 
sig inspireret til at besynge dennes Daarskaber i en »Taat«, 
et Udtryk, der, som førnævnt, oprindelig har betegnet en 
Underafdeling af et større Kvad, men siden hen bruges om 
mindre Kvad, specielt Skæmteviser. 

Digteren har i Almindelighed ingen Medlidenhed med 
sit Offer, men hudfletter det uden Skaansel, og undertiden 
gaar Forfatteren saa raffineret til Værks, at han foredrager 
Visen for første Gang ved en Lejlighed, hvor den besungne 
selv er tilstede. Digteren sørger da for, at vedkommende, 
som ikke aner mindste Uraad, faar Plads i Dansen mellem 
et Par haandfaste Karle ; midt under Lystigheden tager Dig- 
teren fat paa Spottevisen, og den angrebne Part maa blive 
ved at danse og høre Visen til Ende, hvad enten han vil 
eller ej. Slaar Visen an, kan den Person, der er Genstand 
for Satiren, vente at faa den at høre ved alle Vinterens 
Dansegilder, og han har kun den Udvej at digte en »Taat« 
om sin Modstander. 

En af de bekjendteste ældre »Taatter« er y^Broka tdttur< 

fra Midten af 18de Aarhundrede, der meget pudsigt skildrer 
en uheldig Fiskers Kalamiteter. 

Spotteviseme beskæftiger sig ikke altid med Enkeltmand, 
tit drejer de sig om opsigtsvækkende Begivenheder paa 
Øerne, og ikke sjældent har Færingerne gennem deres 
»Taatter« opponeret mod administrative Forhold. 

Til denne sidste Gruppe hører det berømteste satiriske 
Digt * Fuglekvadet*, digtet 1807 af Poul Nolsø, som har spillet 
en stor Rolle i Kampen for Ophævelsen af Monopolhandelen, 
der efterhaanden havde bragt Folket i en elendig materiel 
Forfatning. Nolsøs Liv og Kamp for sine betrængte Lands- 
mænd er udførligt behandlet i »Historisk Tidsskrift 6 R HI.« 
af Dr. J. Jakobsen, der tillige har udgivet Fuglekvadet med 
Kommentar. 

I dette Digt retter Nolsø sin hvasse Satire mod den 
daværende Kommandant, Landfogeden, Handelsforvalteren 
og Sysselmanden, der fremstilles som Rovfugle, mens han 
sammenligner sig selv med Strandskaden, som ved sine 
gennemtrængende Skrig søger at advare de angrebne Smaa- 
fugle. Digtet, der er holdt i glimrende Billeder fra Søfug- 
lenes Liv, — som Nolsø kendte til Punkt og Prikke, — vandt 
hurtig vid Udbredelse gennem skrevne Exemplarer, — et 
Trykkeri ejede Øerne ikke paa de Tider. Overalt vakte San- 
gen enorm Opsigt; den blev foredraget i alle Dansestuer, 
Børnene gik og sang den paa Graden til stor Ærgrelse for 
de i Versene skildrede Embedsraænd, og flere af Kvadets 
Udtryk er den Dag i Dag staaende Talemaader. Strandska- 
den er blevet Symbolet for den Færing, der arbejder paa 
sine Fødeøers Vel, og ganske forstaaaligt har man indsyet 
Billedet af denne Søfugl paa den færøske Fane. 

løvrigt er Nolsø Forfatter til en Række »Taatter« af 
mindre alvorlig Karakter, blandt hvilke Færingerne særlig 
ynder *Jdkup d Mm*^ en fornøjelig Vise om et mislykket 
Frieri, samt den meget personlige *Fruntatd(iur^ hvori der 
gøres Nar ad de unge Piger, der havde anlagt Pandehaar. 

Foruden Nolsø har Færingerne kun haft een betyde- 
ligere Digter i nyere Tid, nemlig Jens Kristian Djurhuus i 
KoUefjord paa Stromo, Nolsøs yngre samtidige. Ved at granske 
i de gamle Sagaer fik Djurhuus Æmner til sine enkle, ma- 

lende Skildringer, der er skrevne i den ældste færøske Stil. 
Stor Popularitet nyder Kvadene > Ormen den langen og > Sig- 
mundkvadet* om Færingernes Nationalhelt Sigmund Bresteson. 
Ofte er Omkvædene og næsten altid Melodiorne til de nyere 
Digtninge hentede fra ældre Kvad. 

De første Tiaar i 19de Aarhundredes anden Halvdel 
frembragte Færøerne ingen nævneværdig Poesi. Den nye 
Tid, der indtraadte efter Frihandelens Indførelse gav Folket 
andet at tænke paa. 

I den allernyeste Tid har der imidlertid begyndt at 
udvikle sig en moderne Poesi, der synes at forlade de af 
Forfædrene anviste Baner. Den færøske Nationalsang skyl- 
des Provst F. Petersen] R. C. Efferse er Forfatter til en Del 
fortrinlige lyriske Digte og et Par endnu utrykte Dramer, 
og Johannes Paturson har skrevet gode Lejlighedsdigte. 

Disse Mænds Arbejde betegner højst sandsynligt Ind- 
ledningen til en ny Litteraturperiode hos det af Naturen 
saa poetisk begavede Folk. 

Sangen pa^ Færøerne. 



DEN historiske Musikforskning har navnlig i de senere 
Aartier haft Opmærksomheden henvendt paa den verds- 
lige Musik i Middelalderen. Herhjemme har, som bekendt. 
Docent, Dr. A. Hammerich foretaget indgaaende Studier 
vedrørende islandsk Musik, og den danske Folkevise er blevet 
behandlet af Organist Ih. Laub. 

Mærkværdigt nok har den færøske Musik hidtil ført en 
temmelig ubemærket Tilværelse. Man har ikke engang ud- 
ført det forberedende Arbejde for en videnskabelig Under- 
søgelse af de tonale Forhold paa Færøerne, nemlig Ned- 
skrivningen af Melodierne, som de foreligger i Folkemunde. 
Medens den skandinaviske Folkemusik optegnedes i Løbet 
af det svundne Aarhundrede, er Færingernes Melodier holdt 
i Live gennem mundtlig Tradition, paa ganske enkelte Und- 
tagelser nær. 

Den første færøske Melodi, der blev udgiven, hører til 
Sigurdkvadet. Den findes i Lyngby es »færøiske Qvæder« 
med Overskriften: »Den gamle Melodi til Sjiira Qvéai (Sigurd 
Kvad), optegnet i Kjøbenhavn ved F. A. Winding d ()te 
Februar 1818 efter Færøeren Povl Jonsens Sang; med Har- 
moni af Grønland. « Den Melodi, der nu bruges til Kviviks- 
tåttur findes i R. Jensen' $ »Ljomur Kbh. 1869« og endvidere 

har Berggreen 3 Melodier i sine Folkeviser: Sigurd Kvadet 
efter Exam. jur. Niels Winther, Gjest ved Lægen N. Nolsø 
(1848) og Oluva Kvadet efter en Optegnelse af Professor 
H Rung, der ogsaa selv har udgivet denne Melodi til Plougs 
Tekst: »Paaskeklokken kimed mildt«. 

Som man kunde vente, er Berggreens. Optegnelser ikke 
helt paalidelige. Han er gaaet ud fra, at Melodierne — som 
han udsætter med Akkompagnement — skulde nedskrives i 
moderne Tonarter og tillige er Rytmen hos Berggreen helt 
forkert, idet han kun har nedskrevet Sangene efter Enkelt- 
mands Foredrag, men ikke hørt dem synge til Dans. 

Hos Berggren kan man alligevel saa nogenlunde kende 
Sangene igen, hvilset ikke er Tilfældet med de Melodier, 
Franskmanden M Raymond IHlet udgav i sit Hefte »Rapport 
sur une mission en Islande et aux iles Féroé, Paris 1896«. 
Hr. Pilet nærer nogle vidunderlige Forestillinger om nordisk 
Folkeliv, Litteratur og Musik og hans Gengivelse af færøske 
Folkemelodier er — fraregnet de faa, han har modtaget i 
Manuskript af enkelte musikkyndige Færinger, — saa øde- 
lagte, at Færingerne ikke kan kende dem igen. Endelig har 
Redaktør F. Opffer offentliggjort enkelte Kvadmelodier i 
»Nord og Syd« og »Musik for de Tusind Hjem.« 

Naar undtages den Piletske Samling er det saaledes 
kun yderst faa Melodier, der hidtil har foreligget i Trykken. 
Og dog frembyde de færøske Sange ganske særlig Literesse, 
fordi de den Dag i Dag existerer som Danseviser, hvorved 
de har bevaret mere af det oprindelige end de skandinaviske 
Landes Folkemusik, der nedtegnedes længe efter Dansens 
Ophør. 

Man kan i det hele taget ikke se bort fra Dansen ved 
en Undersøgelse af et Lands Folkemusik. Det er Dansen, 
der holder sammen paa Digtet og Musikken, — der op- 
rindelig er et ret underordnet Led, hvis Hensigt nærmest 
bliver at markere Digtets Rytme. Saasnart Dansen for- 
svinder, forvanskes Digtet, da de dansende ikke længer 
kontrollerer Gengivelsen, og den rytmefaste Dansevise gaar 
i Enkeltmands Haand over til at blive en Romance, som 
foredrages efter Forgodtbefindende. 

En anden Omstændighed, der i høj Grad har bidraget 

til Bevarelsen af mange gamle Træk i Melodierne, er 
Færingernes fuldstændige Ukendskab til Instrumentalmusik. 
Dansen har altid kun haft Sangen til Akkompagnement, og 
Instrumenter synes i det hele taget ikke at have existeret 
paa Øerne. Først i 19de Aarhundrede har man nu og da 
hørt en Violin, et enkelt Klaver er ankommet til Thorshavn, 
og hist og her bygges et Orgel. I Middelalderen var Orgler 
næppe i Brug; ganske vist findes en Mængde Kirkeruiner 
fra den katolske Tid, men de viser, at Bygningerne har været 
alt for smaa til at kunne rumme et Instrument. 

Efter al Sandsynlighed er en stor Del af de Melodier, 
der stadig synges paa Færøerne, i Grundtrækkene lige saa 
gamle som Kvadene, altsaa fra 14 — 15de Aarhundrede. Der 
er nemlig ikke megen Rimelighed for, at ret mange Kvad 
i Tidernes Løb skulde have skiftet Melodi hos dette strængt 
konservative Folk, der i Aarhundreder har staaet paa samme 
Stade. Det viser sig da ogsaa, at adskillige Melodier — trods 
alle Forvanskninger — har bevaret et meget gammelt Præg, 
og deres Forbindelse med Kirketonarteme er let at faa 
Øje paa 

At al middelalderlig Folkemusik for en Del er baseret 
paa det gregorianske Tonesystem, er vel hævet over al Tvivl, 
men paa den anden Side maa man vist være forsigtig med 
at søge en Rekonstruktion af ældre Folkemelodier ud fra 
dette Tonesystem alene, da det er notorisk, at Middelalderens 
verdslige Musik undertiden gaar sine egne Veje. 

Blandt de i Musikbilaget meddelte færøske Melodier 
har særlig den første halve Snes — af hvilke 1 — 3 hænger 
nøje sammen — bevaret meget af den ældre Musiks Ejen- 
dommeligheder. Paafaldende er Ligheden mellem Melodien 
til Sigurdkvadet og»L'homme armé«, den kendte Folkemelodi, 
de berømteste Mestre siden Dufay har benyttet som Tema 
for deres Messer. 

Spørgsmaalet om den færøske Musiks Værdi, Ejendomme- 
ligheder og Forhold til andre Landes Folkemusik skal 
imidlertid ikke undersøges her, da det falder uden for Bogens 
Ramme. Melodierne er nemlig nedskrevne, som de synges 
den Dag i Dag, og der er ikke gjort noget Forsøg paa en 
Rekonstruktion. 

Dog maa bemærkes, at Noteringen er foretaget med 
Kritik. Hver Melodi er sunget af flere herboende Færinger, 
og af de derved fremkomne Varianter er de foretrukne, der 
bar det ældste Præg. Paa den anden Side er ikke en eneste 
Modemisme strøget, ifald der herskede Enstemmighed. Den 
herved fremkomne Form af Melodien er da atter sammen- 
lignet med Færingernes Sang under Dansen. 

Medens alle var saa temmelig enige om Melodien til 
Omkvædet, blev selve Visen gengivet med adskillige Varia- 
tioner. Forholdet har aabenbart fra de ældste Tides været 
det, at det musikalske Tyngdepunkt laa i Omkvædet, som 
udførtes af alle de dansende, medens Forsangeren kunde 
synge selve Visen saa temmelig ad libitum. Om egentlig 
Sang kan der i Begyndelsen ikke være Tale. Texten var 
jo det vigtigste; Hovedsagen blev at faa denne udtrykt 
saa klart og tydeligt som vel muligt og den musikalske 
Gengivelse fik Karakter af en Slags Psalmodieren. Versene 
i de færøske Kvad er tillige saa uregelmæssige, at For- 
sangeren nødes til at behandle Melodien frit; kun er han 
i sin Sangdeklamation tvungen til at holde Takten, for at 
der ikke skal komme Uro i Dansen, der altid gaar med en 
beundringsværdig Præcision. 

Nuomstunder synger, som omtalt, oftest alle Deltagerne 
hele Sangen. Der er derfor kommen lidt mere Fasthed, end 
der oprindeligt har været, i den korte Vises Melodi, men 
det er dog først i Omkvædet, Sangen l^^der nogenlunde ens. 

Som meddelt i det foregaaende, har en Mængde danske 
Folkeviser holdt sig paa Færøerne til vor Tid, og synges 
endnu til Dans. Melodierne, der i mangt og meget adskille 
sig fra de færøske, stammer utvivlsomt fra Danmark, og 
har sikkert ofte, paa Grund af Forbindelsen med Dansen, 
bevaret flere ældre Træk end de, der er nedskrevne her i 
Landet, om end enkelte undertiden er blevne noget om- 
formede paa Færøerne. 

Kuriøst nok skyldes en Del af de danske Folke- 
visemelodier, der findes i de trykte Samlinger, 
færøsk Tradition. 

I Nyerups og Rahbeks »Udvalgte danske Viser V« af- 
trykkes Uddrag af Breve fra de Mænd, der har meddelt 
Melodier til Viserne. Her hedder det blandt andet: »Til 

disse Melodiers Historie hører ogsaa den Omstændighed, at 
de, som Hr. Pastor Strøm har leveret ~ og de er ikke faa — 
dem har han alle nedskrevet efter som de bleve ham fore- 
sungne af Hr Løjtnant og Revisor Bom paa Frederichsværk 
Hr. Bom har. som Færøenser havt den bedste Anledning 
til at kunne Tonen til mange Kæmpeviser, da disse intet- 
steds i Kongens Riger og Lande synges saa hyppigt som paa 
Færøerne«. Og siden hedder det: »Ved deres Gilder og 
Bryllupshøj tideligheder, saavel som ved deres Lystigheder 
hver Hellig- og Søndagsaften fra Jul til Fastelavn, fornøje 
Færøboeme sig med Dans, ledsaget af Sang, og denne Sang 
bestaar dels i Peder Syvs danske Kæmpeviser og dels i Ro- 
mantser i deres eget Lands Dialekt.« 

Desværre findes Strøms Brev ikke blandt Nyerups efter- 
ladte Papirer paa Universitetsbiblioteket. Det kunde ellers have 
været interessant at faa konstateret, hvilke Melodier han 
havde leveret. 

Berggreen har i sin Melodisamling optaget 9 Viser af 
færøsk Tradition. En enkelt af disse »Ole Morske« er ikke 
af dansk Oprindelse, men en norsk Sømandsvise, der forlængst 
er glemt i Norge, hvorimod den har holdt sig paa Færøerne, 
hvor den vel engang er indført i Dansestuen af en norsk Matros. 

Adskillige af de danske Melodier, der er forsvundne her 
i Landet uden at være optegnede, lever endnu paa Færøerne. 
Dette gælder for Eksempel Melodien til »Dronning Dagmars 
Død«, der findes i Musikbilaget i 2 Varianter. 

Paa de fjærne Øer kan man sikkert foretage interessante 
musikalske Fund, der vil kunne beh^se saavel færøsk som 
dansk Folkemusik. Og det er paa høje Tid, at Melodierne 
fæstnes paa Papiret. Sansen for Forfædrenes gamle Kvad synes 
at være i Aftagende, og moderne Viser begynder at vinde 
Indpas i Dansestuerne, hvor de fortrænger Fortidens ærvær- 
dige Melodier. 



Ovenstaaende Afhandling om færøsk Dans, Kvadlitteratur 
og Musik gør selvfølgelig langt fra Fordring paa at være 
udtømmende, saa meget mindre, som en stor Del af Stoffet 
hidtil kun er fragmentarisk behandlet og derfor kunde trænge 
til en indgaaende Undersøgelse. 

Af Hensyn til nærværende Arbejdes Art har jeg raaattet 
indskrænke mig til at give en sammentrængt Fremstilling 
af Hovedpunkterne uden nogen detailleretBevisførelse og fuld- 
stændig Kildeangivelse. Jeg haaber imidlertid senere af faa 
Lejlighed til at fremlægge en vidtløftigere Behandling af 
Æmnet, og da navnlig at komme ind paa Spørgsmaalet om 
den færøske Musiks Ejendommeligheder, et Punkt, der her 
har faaet anvist en meget beskeden Plads. Endelig skal jeg 
bemærke, at de i Musikbilaget indeholdte Melodier kun er et 
Udvalg af det Musikstof, der staar til min Disposition. 

De færøske Damer og Herrer, der har staaet mig bi, 
da jeg nedskrev Melodierne, bringer jeg min hjærteligste 
Tak; særlig rettes denne til Fruerne Anna Horsbøl, C. Ja- 
kobsen, Frk. Marie Mikkelsen, Hr. Dr. phil. Jakob Jakobsen, 
Hr. Student Jakob Dahl og Hr. Absalon Jogvanson. Lige 
ledes takker jeg Dr. Jakobsen for den store Hjælp og Støtte, 
han har ydet mig under mine Studier. 

Hjalmar Thuren, 
cand. teol. 

XXVI. Kong Hans'Giftermaal. 

Kong Hans han sid -der paa 

la- der de Løn-nebreve skri -ve: Sender han dennem til 

Nør-re=Jyl - land, Erik Ot - te 

Der kom al-drig saa rig en Jom-fru til 

XXVII. Svend Felding. 

Svend Fel- ding sid -der paa Hel-sing- borg Og 
han var sigbaa-de mild og blid; Han 

ro - ser sig 
gjor- ded sig 



af sin 
med sit 

Fel-ding drager ud. Svend Fel- ding ud - ri - der. 

XXVIII. Holger Danske og Bupnemand. 

Bur-nemandhol-der i Fjæl-det ud, Han la-dersi1 

Skjold vel skin - ne. Sen- der hanBud til I - selands 



kon . ning, ror han ha - ve 

kon- ning, ror han ha - ver Dat - ter hin væ . ne. 

Hol- ger Dan- ske han vandt Sejr af Bur- ne-mand 

XXIX. St. Oluf, Konning i Norge. 

Kong O - luf og hans Bro - der, de træt-tes om 
Hvo af os, der bedst segle kan, han skal være 

Nor- ri -ges Go - der. Der er saa fa -gert i Trondhjemat 
Kon-ge i Nor-ges Land. Der er saa fa- gert i Trondhjemat 

/r/ffr. D. S. al Fine. % 

hvi - le. Hans Bro- der, de trættes om Norri-ges Go- der. 

XXX. Kongen raader for Borgen. 

Kon- gen raader for Bor -gen Og saa for al - le 

Sværd i Haand. Men Kon - gen raader for Bor -^en. 

XXXI. Der gaar Dans paa Ribergade. 

Der gaar Dans paa Ri-ber-gade, Slot-tet det er 

vundet; Der dan-se de Riddere fro ogglade,For E-rik Kongen hin 

un . ge; Med dem saa va-re de, For hannemsaa dan-se de. 



XXXII. Regner Lodbrog. 



(J-: 44.) 



f\iO". 44.) 



s 



# — j^ 



— #■ 



^ 



hug.ge medKaarde, Der Or- men hin sva-re jeg 
Sver-ri-ges Lan-de Og To -re for-san-de gik 



i 



i 







^ 



^ 



O-ver - vandt I 
mig til Haand. i^^ hen - de værd -tyk - te at 

tage i Favn, Saa vi -de gik Ryg-te af LodbrogsNavn. 

